**Sjakhty** (russisk: Ша́хты) er en by i Rostov oblast i Russland. Den ligger på den sørøstre delen av Donetsk-høydene, rundt 65 km nordøst for Rostov-na-Donu.

Utsyn mot Sjakhty.

Historie
--------

Byen ble grunnlagt 3. oktober 1867 som bosetningen *Gornoje Grusjevskoje* (russisk: Горное Грушевское). Fra 1881 til 1921 het byen *Aleksandrovsk-Grusjevskij* (russisk: Александровск-Грушевский).

I 1914 hadde innbyggertallet kommet opp i 54 000. Hovednæringsveien var utvinning av kull, som hadde vært drevet i regionen siden 1700-tallet. Befolkningen var fattig, men byen hadde jernbane, telegraf og telefon-nettverk, elektrisitet og vann- og avløpsystemer, samt biblioteker, sykehus og et postkontor. De fleste handelsmennene og industriherrene bodde i Rostov og Novotsjerkassk.  

I 1917 skiftet byen hender tre ganger, til den ble «frigjort» 28. april 1919 av Donarmeen under General Fitzkhelaurov. I 20 måneder var den uavhengig av bolsjevikene, men ble herjet av tyfus.

13. januar 1921 fikk byen sitt nåværende navn. Navnet «Sjakhty» (dvs. *gruvesjakt*) ble valgt på grunn av byens tilknytning til kullgruvene. På 1920-tallet ble mange kirker og arkiver ødelagt, og alle gatenavnene ble endret.

I juli 1942, under andre verdenskrig, ble byen okkupert av Tysklands arméer. Under den tyske tilbaketrekningen i februar 1943 ble mange kullgruver og bygninger ødelagt.

I 1948 nådde kullproduksjonen de samme nivåer som før krigen. I Brezjnev-perioden nådde byen høydepunktet i sin utvikling, med en befolkning på over 250 000 og en kullproduksjon på 10 millioner tonn pr år.

Perestrojka var ødeleggende for byen, ettersom gruver ble privatisert og stengt, med massiv arbeidsløshet og en kraftig økning i kriminalitet og skadelig bruk av rusmidler.

Sjakhty er i dag det viktigste industrielle senteret i det østlige Donbass.

Demografi
---------

Befolkningsutvikling:

| År | Folketall | Kilde |
| --- | --- | --- |
| 1959 | 196 190 | Folketelling 1959 |
| 1970 | 205 307 | Folketelling 1970 |
| 1979 | 209 495 | Folketelling 1979 |
| 1989 | 225 797 | Folketelling 1989 |
| 2002 | 222 592 | Folketelling 2002 |
| 2010 | 239 987 | Folketelling 2010 |

Referanser
----------

1. ↑  «Arkivert kopi». Arkivert fra originalen 3. oktober 2011. Besøkt 20. april 2008.
2. ↑  Information Portal of Shakhty
3. ↑  Folketellingen 2010 for Russland: Volum 1. Befolkning og befolkningsfordeling Del 11: Føderale distrikter i Russland, bydeler, kommunale distrikter, urbane og rurale bosetninger, s. 552. Rosstat, besøkt 21. juni 2018

Eksterne lenker
---------------

* (ru) Offisielt nettsted Rediger på Wikidata

* (en) Shakhty – kategori av bilder, video eller lyd på Commons Rediger på Wikidata
* (ru) Sjakhty
* Sjakhtys historie Arkivert 11. februar 2012 hos Wayback Machine.
* Informasjonsportal for Sjakhty

| * v
* d
* r
Byer i Rostov oblast |
| --- |
| Administrativt senter: Rostov-na-Donu |
| Flagget til Rostov oblast | Aksaj **·** Azov **·** Batajsk **·** Belaja Kalitva **·** Donetsk **·** Gukovo **·** Kamensk-Sjakhtinskij **·** Konstantinovsk **·** Krasnyj Sulin **·** Millerovo **·** Morozovsk **·** Novotsjerkassk **·** Novosjakhtinsk **·** Proletarsk **·** Salsk **·** Semikarakorsk **·** Sjakhty **·** Taganrog **·** Tsimljansk **·** Volgodonsk **·** Zernograd **·** Zverevo | Russlands flagg |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** GeoNames **·** MusicBrainz
 |